02007D0330 — FI — 13.04.2021 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION PÄÄTÖS, tehty 4 päivänä toukokuuta 2007, tiettyjen eläintuotteiden liikkumista Kyproksen saarella koskevien kieltojen poistamisesta neuvoston asetuksen (EY) N:o 866/2004 puitteissa ja edellytysten vahvistamisesta kyseisten tuotteiden liikkuvuudelle (tiedoksiannettu numerolla K(2007) 1911) (ETA:n kannalta merkityksellinen teksti) (2007/330/EY) (EUVL L 123 12.5.2007, s. 30)

Muutettu:









▼B

KOMISSION PÄÄTÖS,

tehty 4 päivänä toukokuuta 2007,

tiettyjen eläintuotteiden liikkumista Kyproksen saarella koskevien kieltojen poistamisesta neuvoston asetuksen (EY) N:o 866/2004 puitteissa ja edellytysten vahvistamisesta kyseisten tuotteiden liikkuvuudelle

(tiedoksiannettu numerolla K(2007) 1911)

(ETA:n kannalta merkityksellinen teksti)

(2007/330/EY)







1 artikla

▼M1

Asetuksen (EY) N:o 866/2004 4 artiklan 9 kohdan mukaisia kieltoja, jotka koskevat eläintuotteiden liikkumista Kyproksen tasavallan hallituksen tosiasialliseen hallintaan kuulumattomien ja sen tosiasialliseen hallintaan kuuluvien Kyproksen tasavallan alueiden välisen linjan yli, ei enää sovelleta tämän päätöksen liitteissä I, II ja III tarkoitettujen eläintuotteiden osalta.

▼B

Kyseisten tuotteiden kauppaan sovelletaan liitteissä esitettyjä edellytyksiä.

2 artikla

Tämä päätös on osoitettu kaikille jäsenvaltioille.









LIITE I

Tuore kala

A. Eläintuote: Tuore kala

B. Edellytykset 1. Tuoreet kalat on laskettava maihin suoraan kalastusaluksista, joilla saalista on säilytetty alle 24 tuntia. Kyseisten kalastusalusten on toimittava eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 ( 1 ) liitteessä III olevan VIII jakson I luvun I kohdan A alakohdan ja II luvun mukaisesti. Komission nimeämien riippumattomien asiantuntijoiden on tutkittava alukset ja toimitettava luettelo vaatimukset täyttävistä aluksista komissiolle. Komissio toimittaa luettelon tiedoksi Kyproksen tasavallan toimivaltaiselle eläinlääkintäviranomaiselle ja asettaa sen saataville www-sivustollaan. 2. Kaikkien tuoretta kalaa sisältävien lähetysten mukana on oltava asetuksen (EY) N:o 1480/2004 2 artiklan mukaisesti annettu saateasiakirja. Kyproksen turkkilaisen kauppakamarin, jonka komissio on yhteisymmärryksessä Kyproksen tasavallan hallituksen kanssa asianmukaisesti valtuuttanut tätä tarkoitusta varten, tai muun elimen, joka on näin valtuutettu yhteisymmärryksessä jälkimmäisen kanssa, on annettava kyseinen asiakirja. Asiakirja on annettava asetuksen (EY) N:o 866/2004 4 artiklan 5 ja 6 kohdassa säädetyn menettelyn mukaisesti, ja siinä on todettava, että kala on laskettu maihin suoraan kalastusaluksista, jotka sisältyvät 1 kohdassa mainittuun vaatimukset täyttävien alusten luetteloon, joka annetaan asianmukaisesti käyttöön. 3. Tuoreen kalan on oltava tarkoitettu vähittäismyyjille, ravintoloihin tai myytäväksi suoraan kuluttajille.









LIITE II

Syötäväksi tarkoitettu hunaja

A. Eläintuote: Syötäväksi tarkoitettu hunaja

B. Edellytykset 1. Hunajan on oltava kokonaisuudessaan sellaisten tuottajien tuottamaa, jotka asuvat Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla. 2. Hunaja on kuljetettava joko a) irtotavarana; tai b) pakattava markkinoille soveltuviin yksittäisiin säiliöihin sellaisessa yrityksessä, jolla on tähän tarkoitukseen sopivat välineet, elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 ( 2 ) liitteessä I olevan A osan II kohdan mukaisesti. 3. Kaikkien hunajalähetysten mukana on oltava asetuksen (EY) N:o 1480/2004 2 artiklan mukaisesti annettu saateasiakirja. Kyproksen turkkilaisen kauppakamarin, jonka komissio on yhteisymmärryksessä Kyproksen tasavallan hallituksen kanssa asianmukaisesti valtuuttanut tätä tarkoitusta varten, tai muun elimen, joka on näin valtuutettu yhteisymmärryksessä jälkimmäisen kanssa, on annettava kyseinen asiakirja. Asiakirja on annettava asetuksen (EY) N:o 866/2004 4 artiklan 5 ja 6 kohdassa säädetyn menettelyn mukaisesti, ja siinä on todettava hunajan täyttävän edellä 1 kohdassa asetetut edellytykset. 4. Ennen kuin hunajalla voidaan käydä kauppaa, komission nimeämien riippumattomien asiantuntijoiden on otettava tuotantoketjusta kymmenen hunajanäytettä ja tehtävä niille määritykset ja määritysten tulokset on toimitettava komissiolle. Komissio toimittaa määritysten tulokset tiedoksi Kyproksen tasavallan toimivaltaiselle eläinlääkintäviranomaiselle ja asettaa ne saataville www-sivustollaan. Määritykset on tehtävä jossakin virallisessa laboratoriossa, siten kuin ne on määritelty elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY ( 3 ) 2 artiklan f alakohdassa. Näytteet on otettava seuraavasti: a) kuusi näytettä antibioottien (ryhmä B1) ja karbamaattien ja pyretroidien (ryhmä B2 loisten torjunta-aineet) testaamiseksi; b) neljä näytettä torjunta-aineiden (ryhmä B3a organokloorit, ryhmä B3b organofosfaatit) ja raskasmetallien (ryhmä B3c) testaamiseksi. 5. Edellä 4 kohdassa tarkoitettu näytteenotto ja määritys on toistettava joka vuosi. 6. Tämän päätöksen nojalla liikuteltuun hunajaan sovelletaan hunajasta 20 päivänä joulukuuta 2001 annetussa neuvoston direktiivissä 2001/110/EY ( 4 ) asetettuja vaatimuksia.

▼M1









LIITE III

”Χαλλούμι” (Halloumi) / ”Hellim” (SAN)

A. Eläintuote: ”Χαλλούμι” (Halloumi) / ”Hellim” (SAN)

B. Kaupankäynnin ennakkoedellytykset

1. Eläinterveystilanne

Ensimmäiseksi on vahvistettava kansainvälisesti hyväksyttyjen Maailman eläintautijärjestön standardien mukaisesti, että Kyproksen tasavallan hallituksen tosiasialliseen hallintaan kuulumattomien Kyproksen tasavallan alueiden eläinterveystilanne on hyväksyttävä kaikkien C osan 5 kohdassa ja 6 kohdan c alakohdassa tarkoitettujen tautien osalta, jotta tuotteen ”Χαλλούμι” (Halloumi) / ”Hellim” (SAN) kauppa voidaan sallia komission täytäntöönpanoasetuksessa (EU) 2021/591 ( 5 ) tarkoitetuin edellytyksin. Jos kansainvälistä standardia ei ole, määritys on tehtävä muiden asiaankuuluvien, komission soveltamien eläinten terveystilannetta koskevien kriteerien mukaisesti. Tarvittavien tutkimusten tekeminen ja todisteiden kerääminen kuuluu D osassa tarkoitetun toimeksiannon saaneen elimen tehtäviin. Kun eläinten terveystilanne on vahvistettu D osassa tarkoitetun toimeksiannon saaneen elimen toimittamien tieteellisten todisteiden perusteella, on tarkoitus, että komissio tekee päätöksen kyseisen terveystilanteen tunnustamisesta sovellettavia menettelyjä noudattaen. Terveystilanne on annettava tiedoksi Maailman eläintautijärjestölle.

2. Jäämien seuranta

Kun eläinten terveystilanteen on vahvistettu olevan hyväksyttävä tämän osan 1 kohdan mukaisesti, D osassa tarkoitetun toimeksiannon saaneen elimen on laadittava vuotuinen jäämienseurantaohjelma, joka perustuu maidontuotantoa koskeviin tietoihin. Tarkoituksena on, että komissio hyväksyy ohjelman vuosittain päätöksellä. Jäämienseurantaohjelmien arviointiin on käytettävä komission soveltamia kriteereitä vastaavia kriteereitä.

3. Meijereiden hyväksyntä

D osassa tarkoitetun toimeksiannon saaneen elimen on tarkastettava, noudattavatko maidonkäsittelylaitokset asetuksen (EY) N:o 852/2004 liitettä II ja asetuksen (EY) N:o 853/2004 liitteessä III olevan IX jakson II lukua. Sen on hyväksyttävä laitokset, jotka voivat siirtää tuotetta Kyproksen tasavallan hallituksen tosiasialliseen hallintaan kuulumattomien ja sen tosiasialliseen hallintaan kuuluvien alueiden välisen linjan yli.

4. D osassa tarkoitetun toimeksiannon saaneen elimen asiantuntijoiden on vahvistettava, että tämän osan 1–3 kohdan edellytykset täyttyvät.

C. Kaupan yleiset edellytykset

1. Tuotteen on oltava kokonaisuudessaan sellaisen tuottajan tuottamaa, joka asuu Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla.

2. Tuotteelle on myönnetty todistus, jonka mukaan se täyttää täytäntöönpanoasetuksen (EU) 2021/591 vaatimukset.

3. Kaikki tuotteen tuotantovaiheet ovat D osassa tarkoitetun toimeksiannon saaneen elimen tarkastamat.

4. D osassa tarkoitetun toimeksiannon saaneen elimen asiantuntijat ovat vahvistaneet, että tämän osan 5–11 kohdan edellytykset täyttyvät.

5. Ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan, ovat olleet vapaita suu- ja sorkkataudista vähintään 12 kuukauden ajan.

6. Kaikki laitokset, joissa pidetään lehmiä, lampaita tai vuohia Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla, täyttävät seuraavat vaatimukset:

a) niihin ei sovelleta rajoituksia nautatuberkuloosin, naudan luomistaudin tai lampaan ja vuohen luomistaudin vuoksi;

b) ne täyttävät asetuksen (EY) N:o 853/2004 liitteessä III olevan IX jakson I luvussa vahvistetut terveyttä koskevat vaatimukset;

c) ne täyttävät direktiivin 2002/99/EY ( 6 ) I luvussa säädetyt eläinten terveyttä koskevat vaatimukset; ja

d) ne noudattavat kieltoa ruokkia märehtijöitä lihaluujauholla, rasvan sulatuksessa syntyvällä proteiinijäännöksellä tai märehtijöistä saadulla käsitellyllä eläinvalkuaisella.

7. Lehmiä, lampaita ja vuohia on tämän päätöksen voimaantulopäivästä alkaen siirretty Kyproksen tasavallan alueille, jotka eivät kuulu Kyproksen tasavallan hallituksen tosiasialliseen hallintaan, ainoastaan niistä maista, joista on sallittua viedä tällaisia eläimiä Euroopan unioniin, jotka mainitaan komission asetuksen (EU) N:o 206/2010 ( 7 ) liitteessä I olevassa 1 osassa ja jotka on sertifioitu mainitun asetuksen liitteessä I olevan 2 osan mukaisesti.

8. Maito, josta tuote tuotettiin,

a) on peräisin tunnistetuista elämistä rekisteröidyissä laitoksissa, joissa pidetään kirjaa eläinten liikkeistä jäljitettävyyden varmistamiseksi;

b) on tuotettu, kerätty, viilennetty, varastoitu ja kuljetettu asetuksen (EY) N:o 853/2004 liitteessä III olevan IX jakson I luvussa vahvistettujen hygieniavaatimusten mukaisesti;

c) täyttää asetuksen (EY) N:o 853/2004 liitteessä III olevan IX jakson I luvussa vahvistetut pesäkemäärää ja somaattisten solujen määrää koskevat vaatimukset;

d) ei sisällä antimikrobisten yhdisteiden jäämiä pitoisuuksina, jotka ylittävät komission asetuksen (EU) N:o 37/2010 ( 8 ) liitteessä vahvistetut hyväksytyt enimmäismäärät;

e) ei sisällä torjunta-ainejäämiä pitoisuuksina, jotka ylittävät Euroopan parlamentin ja neuvoston asetuksen (EY) N:o 396/2005 ( 9 ) liitteessä II vahvistetut jäämien enimmäismäärät; ja

f) ei sisällä vierasaineita pitoisuuksina, jotka ylittävät komission asetuksen (EY) N:o 1881/2006 ( 10 ) liitteessä vahvistetut enimmäismäärät;

9. Tuotteen tuottaneet meijerit ovat ottaneet asetuksen (EY) N:o 852/2004 mukaisesti käyttöön vaara-analyysin ja kriittisten hallintapisteiden järjestelmän (HACCP) periaatteisiin perustuvan ohjelman.

10. Tuote on jalostettu, varastoitu, kääritty, pakattu ja kuljetettu asetuksen (EY) N:o 852/2004 liitteessä II ja asetuksen (EY) N:o 853/2004 liitteessä III olevan IX jakson II luvussa vahvistettujen asiaankuuluvien vaatimusten mukaisesti.

11. Tuote on tuotettu asetuksen (EY) N:o 853/2004 liitteessä III olevan IX jakson II luvussa vahvistettujen kriteerien mukaisesti.

12. Kaikkien tuotetta sisältävien lähetysten mukana on oltava asetuksen (EY) N:o 1480/2004 2 artiklan mukaisesti annettu saateasiakirja. Kyproksen turkkilaisen kauppakamarin, jonka komissio on yhteisymmärryksessä Kyproksen tasavallan hallituksen kanssa asianmukaisesti valtuuttanut tätä tarkoitusta varten, tai muun elimen, joka on näin valtuutettu yhteisymmärryksessä jälkimmäisen kanssa, on annettava kyseinen asiakirja. Asiakirja on annettava asetuksen (EY) N:o 866/2004 4 artiklan 5 ja 6 kohdassa säädetyn menettelyn mukaisesti, ja siinä on todettava tuotteen täyttävän tässä osassa asetetut edellytykset.

13. Tuotteessa on oltava asetuksen (EY) N:o 853/2004 5 artiklan mukainen terveys- ja tunnistusmerkintä.

14. Kaikkien tuotelähetysten mukana on oltava seuraava eläinten terveyttä ja kansanterveyttä koskeva vakuutus D osassa tarkoitetun toimeksiannon saaneen elimen asiantuntijan allekirjoittamana:

”KANSANTERVEYTTÄ JA ELÄINTEN TERVEYTTÄ KOSKEVA VAKUUTUS

Viitenumero:

I Kansanterveyttä koskeva vakuutus

Allekirjoittanut päätöksen 2007/330/EY liitteessä III olevassa D osassa mainitun toimeksiannon saaneen elimen asiantuntija ilmoittaa olevansa tietoinen päätöksen 2007/330/EY liitteen III sekä asetusten (EY) N:o 178/2002 ( 11 ), (EY) N:o 852/2004 ( 12 ), (EY) N:o 853/2004 ( 13 ), (EU) 2017/625 ( 14 ) ja (EU) 2019/627 ( 15 ) asiaa koskevista säännöksistä ja todistaa, että edellä kuvattu tuote on tuotettu kyseisiä säännöksiä noudattaen ja erityisesti, että

a) se on valmistettu raakamaidosta, i) joka tulee tiloilta, jotka on rekisteröity asetuksen (EY) N:o 852/2004 mukaisesti ja tarkastetaan täytäntöönpanoasetuksen (EU) 2019/627 49 ja 50 artiklan mukaisesti; ii) joka on tuotettu, kerätty, viilennetty, varastoitu ja kuljetettu asetuksen (EY) N:o 853/2004 liitteessä III olevan IX jakson I luvussa vahvistettujen hygieniavaatimusten mukaisesti; iii) joka täyttää asetuksen (EY) N:o 853/2004 liitteessä III olevan IX jakson I luvussa vahvistetut pesäkemäärää ja somaattisten solujen määrää koskevat vaatimukset; iv) joka täyttää neuvoston direktiivin 96/23/EY 29 artiklan mukaisesti esitetyissä jäämien tai aineiden valvontaa koskevissa suunnitelmissa annetut raakamaidon jäämätilannetta koskevat takeet ( 16 ); v) joka on elintarvikealan toimijan asetuksen (EY) N:o 853/2004 liitteessä III olevan IX jakson 1 luvun III osan 4 kohdan vaatimusten mukaisesti suorittaman bakteerilääkkeiden jäämien testauksen perusteella eläinten hoidossa käytettäville bakteerilääkkeille komission asetuksen (EU) N:o 37/2010 liitteessä vahvistettujen jäämien enimmäismäärien mukaista ( 17 ); vi) joka on tuotettu olosuhteissa, joissa voidaan taata Euroopan parlamentin ja neuvoston asetuksessa (EY) N:o 396/2005 ( 18 ) vahvistettujen torjunta-ainejäämien enimmäismäärien ja komission asetuksessa (EY) N:o 1881/2006 ( 19 ) vahvistettujen vierasaineiden enimmäismäärien noudattaminen.

b) se tulee laitoksesta (laitoksista), jo(i)ssa sovelletaan yleisiä hygieniavaatimuksia ja toteutetaan asetuksen (EY) N:o 852/2004 5 artiklan mukaisesti vaara-analyysin ja kriittisten hallintapisteiden järjestelmän (HACCP) periaatteisiin perustuvaa ohjelmaa, jotka toimivaltaiset viranomaiset tarkastavat säännöllisesti;

c) se on jalostettu, varastoitu, kääritty, pakattu ja kuljetettu asetuksen (EY) N:o 852/2004 liitteessä II ja asetuksen (EY) N:o 853/2004 liitteessä III olevan IX jakson II luvussa vahvistettujen asiaankuuluvien hygieniavaatimusten mukaisesti;

d) se täyttää asetuksen (EY) N:o 853/2004 liitteessä III olevan IX jakson II luvussa vahvistetut asiaankuuluvat vaatimukset ja komission asetuksessa (EY) N:o 2073/2005 ( 20 ) vahvistetut asiaankuuluvat elintarvikkeiden mikrobiologiset vaatimukset;

e) sille on tehty – tai se on tuotettu raakamaidosta, jolle on tehty – osassa II.1.2 tarkoitettu lämpökäsittely, joka tarvittaessa riittää antamaan negatiivisen tuloksen välittömästi lämpökäsittelyn jälkeen tehtävässä alkalisessa fosfataasikokeessa;

f) tuote on tuotettu olosuhteissa, joissa voidaan taata asetuksessa (EY) N:o 396/2005 vahvistettujen torjunta-ainejäämien enimmäismäärien ja asetuksessa (EY) N:o 1881/2006 vahvistettujen vierasaineiden enimmäismäärien noudattaminen.

II Eläinten terveyttä koskeva vakuutus

Tuote







II.1.1 on peräisin Kyproksen tasavallan alueilta, jotka eivät kuulu Kyproksen tasavallan hallituksen tosiasialliseen hallintaan; ja joko II.1.2 on jalostettu raakamaidosta, joka on saatu vain yhteen eläinlajin eli lajiin [Bos taurus] (1) [Ovis aries] (1) [Capra hircus] (1) kuuluvista eläimistä, ja maitotuotteen jalostuksessa käytetylle raakamaidolle on tehty joko [sterilointikäsittely siten, että saavutetaan vähintään Fo-arvo 3.] (1) tai [iskukuumennus (UHT) vähintään 135 °C:ssa asianmukaiseen käsittelyaikaan yhdistettynä.] (1) tai [lyhytaikainen pastörointi korkeassa lämpötilassa (High Temperature Short Time – HTST) 72 °C:ssa 15 sekunnin ajan, joka tehdään kahdesti maidolle, jonka pH on vähintään 7,0, ja joka tarvittaessa riittää antamaan negatiivisen tuloksen välittömästi lämpökäsittelyn jälkeen tehtävässä alkalisessa fosfataasikokeessa.] (1) tai [HTST-käsittely, jos maidon pH on alle 7,0.] (1) tai [HTST-käsittely, johon yhdistetään toinen fysikaalinen käsittely jommallakummalla seuraavista tavoista: joko [(i) pH:n laskeminen alle 6:een tunniksi.] (1) tai [(ii) lisäkuumennus vähintään 72 °C:seen yhdistettynä kuivattamiseen.] (1)] (1) tai II.1.2 on jalostettu sekoittamalla seuraaviin lajeihin kuuluvista eläimistä saatua raakamaitoa: [Bos taurus,] (1) [Ovis aries,] (1) [Capra hircus,] (1) ja [ennen sekoittamista] (1) [sekoittamisen jälkeen] (1) maitotuotteen jalostukseen käytetyn raakamaidon koko määrälle on tehty: joko [sterilointikäsittely siten, että saavutetaan vähintään Fo-arvo 3.] (1) tai [iskukuumennus (UHT) vähintään 135 °C:ssa asianmukaiseen käsittelyaikaan yhdistettynä.] (1) tai [lyhytaikainen pastörointi korkeassa lämpötilassa (High Temperature Short Time – HTST) 72 °C:ssa 15 sekunnin ajan, joka tehdään kahdesti maidolle, jonka pH on vähintään 7,0, ja joka tarvittaessa riittää antamaan negatiivisen tuloksen välittömästi lämpökäsittelyn jälkeen tehtävässä alkalisessa fosfataasikokeessa.] (1) tai [HTST-käsittely, jos maidon pH on alle 7,0.] (1) tai [HTST-käsittely, johon yhdistetään toinen fysikaalinen käsittely jommallakummalla seuraavista tavoista: joko [(i) pH:n laskeminen alle 6:een tunniksi.] (1) tai [(ii) lisäkuumennus vähintään 72 °C:seen yhdistettynä kuivattamiseen.] (1)] (1) tai II.1.3 kohdassa II.1.2 tarkoitetun käsittelyn suorittamisen jälkeen sitä on käsitelty pakkaamiseen saakka siten, että on estetty ristikontaminaatio, josta voisi aiheutua eläinterveysriski. ( 1 ) Tarpeeton viivataan yli.”

D. Valvontatoimet

Kyproksen tasavallan, joka soveltaa asetuksen (EU) 2017/625 II osaston III luvun menettelyjä vastaavia menettelyjä, on siirrettävä toimeksiannon saaneelle elimelle tarvittavat valtuudet toteuttaa kaikki tarkastukset ja valvontatoimet sen varmistamiseksi, että eläinten terveyttä ja elintarviketurvallisuutta koskevat unionin vaatimukset täyttyvät tuotteen tuotantoketjussa.